2. ΝΟΜΟΣ υπ’ αριθ.1714 της 30 Μαρτ./3 Απρ. 1951 Περί προσαρμογής του μισθώματος επί συμβάσεων μισθώσεως αγροτικών ακινήτων συνομολογηθεισών προ της 11 Νοεμ. 1944. Άρθρ.1.-1.Επί των μήπω ληξασών μισθώσεων αγροτικών ακινήτων, δασών και μεταλλείων εν εκμεταλλεύσει συναφθεισών προ της 11 Νοεμ. 1944 εφ’ όσον το μίσθωμα έχει συνομολογηθή εις πάγιον ποσόν δραχμών κατά μήνα ή κατ’ έτος ή κατ’ άλλην μισθωτικήν περίοδον, ο Πρόεδρος των Πρωτοδικών της τοποθεσίας του μισθίου, δικάζων κατά την διαδικασίαν του Νόμ. ΒΧΗ΄, ως ούτος ισχύει τροποποιηθείς, δύναται, τη αιτήσει του εκμισθωτού, λαμβάνων υπ’ όψει τας εκ της μεταβολής των νομισματικών συνθηκών και οικονομικών και εν γένει όρων της εκμεταλλεύσεως και αποδόσεως του μισθίου δημιουργηθείσας νέας συνθήκας, να προσαρμόζη, δια τον από της ισχύος του παρόντος και εφεξής χρόνον, το μίσθωμα εις το προσήκον μέτρον κατά την κρίσιν αγαθού ανδρός. 2.Αι διατάξεις της προηγουμένης παραγράφου δεν έχουσιν εφαρμογήν προκειμένου περί μισθωτικής περιόδου δι’ ην το μίσθωμα έχει προκαταβληθή, ως και προκειμένου περί αγροτικών ακινήτων, περί ων προβλέπει το ενοικιοστάσιον βοσκών. Άρθρ.2.-1.Επί των μήπω ληξασών πολυετών μισθώσεων αγροτικών κτημάτων εφ’ όσον 1)ο μισθωτής υπέστη κατά την διάρκειαν του συμμοριτοπολέμου καταστροφάς σοβαράς ή διαρπαγάς του παραγομένου είδους, 2)το μίσθωμα έχει συνομολογηθή εις είδος εκ του παραγομένου εν τω μισθίω και 3) η αξία του παραγομένου είδους ηυξήθη σημαντικώς από της συνάψεως της μισθώσεως μέχρι σήμερον, ο Πρόεδρος των Πρωτοδικών της τοποθεσίας του μισθίου, δικάζων κατά την διαδικασίαν του νόμ. ΒΧΗ΄, ως ούτος ισχύει τροποποιηθείς, δύναται τη αιτήσει του μισθωτού να προβή εις την υπό του άρθρ. 627 του Αστικού Κώδικος προβλεπομένην ελάττωσιν του μισθώματος των καλλιεργητικών ετών 1946-1950, συνισταμένην ειδικώς εν προκειμένω εις τον καθορισμόν του μισθώματος των ετών τούτων εις δραχμάς αντί του αναλογούντος είδους επί τη τιμή τούτου εις ημέραν ελευθέρως υπό τούτου καθοριζομένην. 2.Πάσα μίσθωσις της ανωτέρω κατηγορίας εφόσον αφορά εις ακίνητα νομικών προσώπων θεωρείται παραταθείσα επί εν εισέτι έτος από της λήξεώς της άμα τη περί τούτου δηλώσει του μισθωτού προς τον εκμισθωτήν, γενομένη εντός μηνός από της ενάρξεως της ισχύος του παρόντος. (Αντί της σελ. 345) Σελ. 345(α) Τεύχος 595- Σελ. 103 Μισθώσεις αγροτικών ακινήτων 17.Ε.α.2 